procesaur/Wiki.mk huggingface dataset:
Стевче Алушовски

Стевче Алушовски — поранешен македонски ракометар, и член на Македонската ракометна репрезентација, актуелен тренер на РК Еурофарм Пелистер. Играл на позицијата лево крило. Роден е на година, во , Австралија, но набргу на рани години со семејството се враќа во Битола, од каде што потекнува неговото семејство. Во Битола ги завршува основното, средното и високото образование.
1 Играчка кариера
Својата ракометна кариера ја започнува во Битола, каде што уште во детството ги прави првите чекори во ракометот во младинската школа на РК Пелистер. На 17 годишна возраст во сезоната 1990/91, станува член на првата екипа на РК Пелистер од Битола. Во текот на својата кариера играл за РК Пелистер, РК Преспа Јафа Промет од Ресен, РК Вардар од Скопје, а од 2010 преминал во РК Металург. Својата кариера најмногу ја поминал во РК Пелистер (10 сезони) и РК Вардар (9 сезони).
Во неговите професионални успеси се вбројуваат освоени единаесет првенства на Македонија и осум купови на Македонија. Во 2004 година е прогласен за најдобар ракометар на Македонија. Во својата спортска кариера има три настапи во Младинската репрезентација на Југославија. За Македонската ракометна репрезентација одиграл 243 натпревари со 352 постигнати голови голови.
За Македонската ракометна репрезентација одиграл 215 натпревари и учествувал на повеќе Европски и Светски првенства. Најзапметени ќе останат неговите решавачки голови и асистенции на Светското првенство во Хрватска во 2009, на натпреварите против Полска и Русија, по кои Македонија се пласира во втората фаза.
2 Тренерска кариера
По завршувањето на својата богата играчка кариера Стевче Алушевски, останал во ракометот каде продолжил да се занимава како тренер и главен менаџер на битолските ракометни екипи: РК Пелистер, каде поради разидување со раководството и покрај извонредната есенска полусезона во 2018/2019 каде под негово водство, Пелистер го завршил првиот дел од сезоната на водачката позиција на табелата со само еден пораз на стартот и фантастична серија од 11 победи по ред, по што на почетокот на 2019 бил назначен за тренер на РК Еурофарм Работник.
Во август 2021 година Алушевски се преселил на Исланд, и станал тренер на ракометниот клуб Тор Акурејри. По завршувањето на сезоната 2021–22, тој го обновил договорот со клубот на уште три години.. Наредните години го водел ГРК Охрид. Од почеокот на 2026 тој е тренер на РК Еурофарм Пелистер.
Гордана Деан Поп-Христова

Гордана Деан Поп-Христова (, Србија, ) — македонска кореографка и професорка по современ танц.
1 Животопис
Поп-Христова е родена на 28 септември 1960 година во Нови Сад, Србија. Таа завршила класично балетско образование, меѓутоа почнала да се интересира за модерната балетска уметност. Едно време, таа водела студио во Нови Сад, каде и била мажена и имала една ќерка. Подоцна го запознала македонскиот глумец и композитор Кирил Поп Христов за кого се омажила и се преселила во Македонија. По преселувањето во Скопје, таа ја основала балетската група Ребис.
Роман Качанов

Роман Абелевич Качанов - Роман Абелевич Качанов (|Качанов, Роман Абелевич), или само Роман Качанов (роден на ) е многукратно наградуван руски аниматор најпознат по неговите филмови, ''Ракавица'', ''Чебурашка'' и ''Тајната на Третиот планета''.
1 Животопис
Роман Качанов е роден во 1921 во Смоленск .
По демобилизацијата тој запишани во курсеви аниматор во студиото "Соjузмултфилм", и тој ги завршил во истата 1946 г.
Со 1947 во 1957 работел како аниматор, помошник-директор и продукцискиот дизајнер за филмски режисери, аниматори од постарата генерација.
Во 1958 Роман Качанов во врска со Анатолиј Каранович направена како режисер својот прв филм - ''Старецот и жеравот''. Во 1959 ''Љубовниците облак'', која ја доби награди на фестивали во Анси, Оберхаузене и Букурешт .
Неговите филмови ''Ракавица'' (1967), ''Чебурашка'' (1971) и ''Тајната на Третиот планета'' (1981) станаа класици на светската анимација.
Креативност Романа Качанова имаше забележително влијание врз домашни и странски кукла (волумен) анимација. Неговите студенти сметаат себеси Кихачиро Кавамото (Јапонија), Моника Краузе (Германија), Јуриј Норштејн (Советски Сојуз) и други.
2 Избрани филмографија
2.1 Режисер
*''Старецот и жеравот'' (''ru'',1957)
*''Љубовниците облак'' (''ru'',1959)
*''Ракавица'' (''ru'',1967
*''Чебурашка'' (''ru'',1971)
*''Тајната на Третиот планета'' (''ru'',1981)
2.2 Писател
*''Чебурашка'' (''ru'',1972)
*''Чапјата и жеравот'' (''ru'', 1974)
Албански сојуз

Албански сојуз (албански: ''Lidhja Shqiptare; LSH'') — поранешна десничарска политичка партија во Македонија. Основана e на 28 ноември 2010 од страна на Ваљон Беља, водач на тогашната невладина Реалитети, која де факто станала и партија. Партијата го имала за цел кантонскиот модел на демократија. На промоцијата на партијата, Ваљони излегол со радикални залагања за промена на политичкиот систем и за кантонизација на Македонија. Неговите предлози биле Македонија да биде поделена на три кантони - едниот етничко чист албански, другиот македонски и третиот етнички мешан кантон. Но, според упатените, тоа било само обид партијата да привлече поголемо внимание и да се претстави како силен субјект.
На 21 февруари 2011 година, партијата официлално се споила во ДПА на Мендух Тачи, со што формално и правно престанала да постои.
Арапски поговорки

1 Арапски поговорки
Ова е список на арапски народни поговорки. Овој список не е целосен и може да подлегне на додатни проширувања. Во прилог следуваат поговорките.
* Ако еднаш ме издадеш ти си виновен, но ако и вторпат ме излажеш јас сум виновен.
* Ако одгледаш машко дете, го изведуваш на пат само него, ако одгледаш женско, си одгледал цело семејство.
* Ако подариш коњ, подари ја и уздата.
* Ако пријателот ти е сладок, не мораш да го изедеш.
* Ако сакаш да ти прости претпоставениот, и ти биди подготвен да му простиш на оној што тебе ти е потчинет.
* Ако сакаш спокојно да живееш, не кажувај го она што го знаеш и не верувај во она што го слушаш
* Една камила никогаш не се потсмева на грбата на другата камила.
* Колку е лесна војната за оние што отстрана ја набљудуваат!
* Колку си попросветен, толку повеќе должности имаш
* Ловот на жени е мошне возбудлив. Тешкотијата почнува кога ќе се улови некоја.
* Младоста е лудост, што само староста може да ја излекува.
* Она што твоите непријатели не треба да го знаат, не кажувај го на твоите пријатели.
* Раката што дава е секогаш над онаа што прима.
* Роднините ни ги одредила судбината. Среќа е што пријателите ги одбираме сами.
* Скржавецот е како магаре натоварено со злато, кое се храни со слама.
* Смртта може да те заборави еден ден, но не и следниот.
* Со златни букви е напишано: надевај се на најдоброто, а очекувај го најлошото.
* Туѓинец на туѓинец - брат.
* Човекот е господар само на неизговорените зборови, но не и на оние што му „излетале“.
Остроклун кит

Остроклуниот кит ''(Balaenoptera acutorostrata)'' е најмалиот вид браздести китови (''Balaenoptera''), односно китови што имаат растеглив, набран хранопровод. Ова е исто така најмногубројниот вид, со вкупен број од дури еден милион единки. Како својот многу поголем сродник, синиот кит, и овој вид има тело во облик на торпедо, со една грбна перка што се наоѓа одзади кон опашката. Од горната страна тој има сива или кафеава боја, а одозгора има посветла боја. Понекогаш на кратките шилести перки се наоѓа по една бела лента. Остроклуните китови живеат сами или во мали групи. Тие се природно љубопитни и редовно им приоѓаат на бродовите. Јадат мали риби и плактонски животни, а, како и другите браздести китови, главно се хранат во области со студени води. Во текот на сезоната на размножување јадат многу помалку, а тогаш се селат во тропските води. Остроклуниот кит е единствениот кит браздан што сè уште се лови во комерцијални цели, и покрај мораториумот што го почитуваат повеќе држави членки на Меѓународната комисија за ловење китови (IWC).
Знаме на Кенија

Знамето на Кенија е официјалното знаме на оваа африканска држава кое било усвоено на 12 декември 1963 година.
1 Симболизам
Знамето на Кенија е засновано на знамето на Кенијската Африканска Национална Унија. Црната боја го симболизира африканското црно население, црвената боја ја симболизира крвта пролеана за време на борбата за независност и зелената боја ја симболизира земјата. Белата боја била додадена нешто подоцна и симболизита мир. Традиционалниот штит на Масаите кој е во црвена, црна и бела боја со две вкрстени копја во позадината симболизира одбрана на споменатите симболи на знамето.
2 Поврзано
* Грб на Кенија
* Кенија
Знаме на Канарските Острови

Знамето на Канарските Острови е официјалното знаме на оваа шпанска автономна територија. Знамето е составено од три вертикални еднакви ленти во бела, сина и жолта боја. Во средината на знамето се наоѓа националниот грб на Канарските Острови.
1 Поврзано
* Канарски Острови
* Грб на Канарските Острови
Знаме на Република Конго

Знамето на Република Конго е официјалното знаме на оваа африканска држава. Знамето е усвоено на 18 август 1958 година, но за време на социјализмот во земјата ова знаме не се користело, но било повторно воведено на 10 јуни 1991 година. Знамето е составено од три дијагонални ленти во зелена, жолта и црвена бои и овие се пан-африкански бои.
1 Поврзано
* Грб на Република Конго
* Република Конго
Знаме на Камерун

Знаме на Камерун е официјалното знаме на оваа африканска држава кое било усвоено на 20 мај 1975 година по обединувањето на државата. Тоа е составено од три еднакви вертикални ленти во зелена, црвена и жолта боја со жолта петокрака во средината на знамето.
Боите на знамето се пан-анфрикански и воедно Камерун е втора држава која ги вовела боите, веднаш по Гана, а не сметајќи ја Етиопија која е првата. Дизајнот е инспириран од дизајнот на француското знаме. Црвената боја е боја на единство и ѕвездата се именува како „ѕвезда на единството“. Жолтата боја го симболизира сонцето и саваните во северниот дел од земјата, додека зелената боја го симболизира јужен Камерун.
1 Останати знамиња
2 Поврзано
* Камерун
* Грб на Камерун
Знаме на Гвинеја-Бисао

Знамето на Гвинеја-Бисао е државно знаме на оваа африканска држава. Знамето е составено од две хоризонтални ленти во жолта и зелена боја, со една вертикална лента во црвена боја на прицврстениот дел од знамето. На црвената лента има црва петокрака. Знамето било усвоено во 1973 година по независноста од Португалија. Ова знаме е скоро исто со старото знаме на Зелениот ’Рт и знамето на најголемата политичка партија во Гвинеја-Бисао. Сепак, знамето е засновано на знамето на Гана и е составени од пан-африкански бои, каде црвената ја симболизира крвта на паднатите борци за независност, зелената ги симболизира шумите во земјата и жолтата минералите.
1 Поврзано
* Гвинеја-Бисао
* Грб на Гвинеја-Бисао
Dog Days Are Over

"Dog Days Are Over" е вториот сингл издаден од бендот Florence and the Machine од нивниот прв студиски албум, ''Lungs''. Оригинално песната требало да биде издадена на 24 ноември 2008, со помош на изадвачката куќа Moshi Moshi Records, во Обединетото Кралство, но била издадена подоцна на 1 декември 2008. Еден ден подоцна, на 2 декември 2008 синглот е издаден во САД преку издавачката куќа IAMSOUND Records. Страна Б на синглот е песната "You Got the Love". Демо верзијата на синглот "Dog Days Are Over" може да се најде на второто издание од албумот ''Lungs''. Синглот се искачил меѓу првите триесет синглови на листите во Канада, Ирска, Обединетото Кралство и САД.
1 Позадина и издавање
"Dog Days Are Over" била снимена без инструменти во "многу мало студио". Песната ја напишала Изабела Самерс, со помош од Флоренс Велч.
2 Повторно издавање-2010
Песната е повторно издадена во Обединетото Кралство на 11 април 2010 година, со ново музичко видео. Кога ја прашале Флоренс зошто песната има две музички видеа таа кажала "Првото видео беше многу евтино. Беше снимено со видеокамера во шума, со мојот татко и сендвичите на Marks & Spencer."
3 Музичко видео
Првото музичко видео за песната е спуштено на Јутуб, на 6 ноември 2008 година. "Видеото го направив набрзина. Отидовме во шумата и имавме само една камера. Му дадов на татко ми да облече костум од кловн, а на внукот на мојот пријател му реков да се облече како бебешки кловн додека другите ја декориравме шумата. Беше навистина интересно." Видеото започнува со Флоренс, која лежи во шумата, а до неа ќе се појави еден кловн и ќе ѝ заврзе марама околу очите. Кловнот ќе ја носи Флоренс до место каде се собрани повеќе кловнови и Флоренс ќе ја тргне марамата од очите. Кога ќе ги види ќе почне да бега, но трчајќи ќе падне и ќе остане да лежи на земјата, а тогаш ќе ја стигнат кловновите и ќе почнат да ја облекуваат Флоренс како нив. Потоа таа оди и танцува со нив, а на крајот на видеото ќе замине од шумата заедно со двајца луѓе.
4 Наводи
Знаме на Мадејра

Знамето на Мадејра се состои од сино, златни, сини вертикални линии со црвено-контурниот бел крст на Исус во центарот. Многумина тврдат дека дизајнот на ова знаме е инспириран од знамето на сега веќе згаснатиот „Ослободителен Фронт Архипелаг Мадејра“.
1 Поврзано
* Мадејра
* Грб на Мадејра
Знаме на Занзибар

Знамето на Занзибар е официјалното знаме на оваа федерална единица на Танзанија. Знамето е драматично е променето откако земјата постигна независност во 1964 година. По осамостојувањето, султанатот усвоил жолто знаме со црвени хоризонтални ленти заедно со зелената заоблена месечина што го симболизира исламот. Меѓутоа откога Занзибар создал свое знаме, знамето на Танзанија било вметнато во истото, што е денешниот изглед. Така, знамето е составено од три еднакви ленти во сина, црна и зелена боја со знамето на Танзанија во горниот лев кантон.
1 Останати знамиња
2 Поврзано
* Танзанија
* Знаме на Танзанија
* Занзибар
26 јануари (родени)

1494, Иполита Марија Сфорца — ќерка на Џан Галеацо Сфорца.
1847, Џон Бејтс Кларк — американски економист.
1917, Антонио Каладо — бразилски писател и новинар.
1919, Валентино Мацола — италијански фудбалер.
1925, Пол Њуман — американски филмски глумец и режисер.
1928, Роже Вадим — француски филмски режисер.
1939, Ѓело Јусиќ — хрватски композитор, аранжер, диригент и гитарист.
1950, Ратислав Ѓелмаш — српски и југословенски рок-тапанар.
1951, Јармила Кратохвилова — чехословачка атлетичарка.
1951, Енди Хамел — американски поп-рок музичар, член на групата Биг стар (''Big Star'').
1953, Лусинда Вилијамс — американска пејачка.
1953, Андерс Фог Расмусен — дански политичар.
1955, Еди ван Хален — американски рок-гитарист, член на групата Ван Хејлен (''Van Halen'').
1959, Александар Станковски — македонски уметник.
1959, Салвадро Санчес — мексикански боксер.
1963, Милко Ѓуровски — југословенски и македонски фудбалер и тренер.
1963, Жозе Мурињо — португалски фудбалер и тренер.
1973, Брендан Роџерс — северноирски фудбалер и тренер.
1975, Анабела — српска пејачка.
1977, Винс Картер — американски кошаркар.
1981, Хуан Хосе Аедо — аргентински велосипедист.
1984, Јуриј Трофимов — руски велосипедист.
1987, Себастијан Џовинко — италијански фудбалер.
1987, Ригоберто Уран — колумбиски велосипедист.
1987, Гојко Качар — српски фудбалер.
1990, Петер Саган — словачки велосипедист.
1991, Николо Мели — италијански кошаркар.
1991, Алекс Сандро — бразилски фудбалер.
2000, Нуно Тавареш — португалски фудбалер.
Знаме на Етиопија

Знамето на Етиопија е официјалното знаме на оваа африканска држава кое било усвоено на 6 февруари 1996 година. Знамето е составено од три еднакви хоризонтални ленти во зелена, жолта и црвена боја со син диск и златна ѕвезда во средината. Боите датираат од времето на Менелик II од Етиопија (1889-1913) и за првпат знамето било веано во 1895. Моменталното знаме и амблемот биле воспоставени по поразот на марксистичкиот режим на Менгисту. Амблемот го претставува единството и различноста на државата. Сината боја претставува мир, ѕвездата претставува разновидност и единство, и зраците на сонцето го симболизираат просперитетот. Зелената боја ја означува земјата, жолтата боја означува мир и надеж, а црвената боја е симбол на сила.
1 Историски знамиња
2 Поврзано
* Етиопија
* Грб на Етиопија
Знаме на Либерија

Либериското знаме носи тесна сличност со знамето на САД, покажувајќи го своето екс-американско робско потеклото. Либерија знаме има црвено-бели пруги, како и син квадрат со бела ѕвезда во кантонот.
Единаесетте ленти ги симболизираат потписниците на Декларацијата за независност на Либерија, црвената и белата боја ја симболизираат храброста и моралната совршеност. Белите ѕвезди ја претставуваат слободата што им била дадена на екс-робовите. Погоре се наоѓа сината боја која што ја означува Африканската родна земја.
Знамето на Либерија може да се забележи на многу бродови низ светот, затоа што компаниите што раководат со бродовите ги избегнуваат даноците.
Се проценува дека 1,600 бродови го носат ова знаме, што претставува голем приход за Либерија.
1 Останати знамиња
2 Поврзано
* Либерија
* Грб на Либерија
Ветерник (Падалиште)

Ветерник — археолошко наоѓалиште во гостиварското село Падалиште. Претставува тумул од железното време. Се наоѓа североисточно од селото, до границата со синорот на селото Железна Река, каде на сртот Ветерник има мала височинка што потсетува на тумул од железното време.
1 Поврзано
*Падалиште.
Знаме на Лесото

Знамето на Лесото е официјалното знаме на оваа африканска држава кое било усвоено на 4 октомври 2006 година. Знамето е составено од три еднакви хоризонтални ленти во сина, бела и зелена боја со црно ''мокоротло'' или ''Басото капа'' во средината. Ова знаме било воведено по повод 40 години од независноста на државата и ја симболизира мирната политичка ориентација на земјата. Во поранешните знамиња имало приказ на Басото штит.
1 Останати знамиња
2 Поврзано
* Лесото
* Грб на Лесото
Ерменци во Македонија

Ерменците во Македонија (|Հայերը Հյուսիսային Մակեդոնիայում) претставуваат помала етничка заедница која брои околу 300 луѓе. Но, само уште мал број од нив го зборуваат ерменскиот јазик. Се работи претежно за западната варијанта на ерменскиот јазик, која ја зборувале Ерменците од територијата на денешна Турција или пак уште нарекуван „ерменски јазик на дијаспората„.
1 Историја
Ерменските заедници на територијата на денешна Македонија, се следat уште од средниот век, преку бројни документи, патеписни записи од странски патници кои престојувале или минувале низ градовите каде покрај другото население живееле и Ерменци. Економската моќ создала и услови за оформување на поголема ерменска заедница кон крајот на XVIII, а особено во текот на XIX век, кога одреден број на Ерменци се школувале на Универзитетите во Венеција, Виена, Лајпциг па се вратиле во Македонија како познати лекари, аптекари, професори. Тие всушност биле на некој начин дел од јадрото на интелектуалците во градовите во Македонија каде живееле. Поголем бран на доселување на Ерменците е забележан кон крајот на 19 и почетокот на XX век по егзодусот на Ерменците, особено по 1915 година, кога во Скопје се зголемува Ерменската заедница, додека се забележани помали во Тетово, Штип, Прилеп, Кочани и др. Според пописот во 1929 година само во Скопје имало 438 Ерменци., додека во 1935 имало 443.
Денес, Ерменската заедница брои околу 110 семејства, или 300 поединци, кои еднакво ја негуваат ерменската традиција и култура. Од членовите на Ерменската заедница можат да се вбројат претежно лица што и припаѓаат на онаа генерација луѓе кои морале да ја напуштат Турција за време на геноцидот. Сепак, постои и помал број лица-членови од други земји во кои има ерменска дијаспора или пак од Република Ерменија. Во Македонија функционира здружение на Ерменците, кое има за цел да отвори т.н. ''саботно училиште за ерменски јазик''. Секоја година на 24 април се одржува панихида во Соборниот храм во чест на геноцидот над Ерменците во 1915 година, со што им се оддава почит на загинатите Ерменци. Во 2008 постоела и иницијатива за добивање на загарантира пратеничко место во Македонскиот Парламент.
2 Значајни личности
*Гарабет Тавитјан - музичар, член на Леб и Сол*Диран Тавитјан - музичар*Гаро Тавитјан Јуниор - музичар*Коста Балабанов - научник и почесен конзул на Јапонија во Македонија*Вортик Кналијан - потпретседател на Ерменската заедница и стопанственик
*Јасминка Намичева - архитект;
* Армен Сурмејан -македонски рок-музичар, член на групата „Безимени“;
Теобромин

Теоброминот е алкалоид од какаовото дрво. Го има и во чоколадото.
Оваа супстанција е причина за смрт или разболување на домашните миленици. 99% од домашните миленици се алергични на оваа супстанција, затоа не смеат кучињата, мачките, глувците и др. да внесуваат слатка храна во организмот. Причината на оваа алергија кај домашните миленици сѐ уште не е јасна.
Манастир (Симница)

Манастир — археолошко наоѓалиште во гостиварското село Симница. Претставува средновековна црква и некропола. Се наоѓа на околу 1 км северозападно од селото, на местото на Симничкиот Манастир урнат во Втората светска војна од страна на Балистите со главна црква посветена на Св. Симеон Столпник, каде се наоѓала и некропола на која упатуваат откриените камени плочи од гробни конструкции со насоченост исток-запад.
1 Поврзано
*Кај Црквата — средновековна црква и некропола;
Грнчаре (Митрој Крсти)

Грнчаре — археолошко наоѓалиште во гостиварското село Митрој Крсти. Претставува средновековна населба. Се наоѓа на околу 500 м југозападно од селото, над стариот пат Гостивар — Кичево, каде се гледаат грамади од кршен камен и друг градежен материјал. Преданието кај мештаните кажува за локација на старото село.
1 Поврзано
*Митрој Крсти.
Кај Црквата (Симница)

Кај Црквата (локално нарекуван и Киша) е археолошко наоѓалиште во гостиварското село Симница. Претставува средновековна црква и некропола. Се наоѓа во непосредната близина на железничката станица од старата траса на малиот колосек, каде се гледа грамада од градежен материјал, а во непосредната близина и камени плочи од гробни конструкции. Топонимот упатува на постоење на средновековна црква.
1 Поврзано
*Манастир — средновековна црква и некропола;
Знаме на Мадагаскар

Знамето на Мадагаскар е донесено на 14 октомври 1958 година, две години пред осамостојувањето на таа нација, кога Мадагаскар беше подготвен за референдум за неговиот статус во француската заедница.
Боите на знамето ги претставуваат историјата на Мадагаскар, копнеејќи за независност, и традиционалните класи. Црвената и белата боја се боите на Кралството Мерина, кое подлегнало под француска власт во 1896 година. Боите се користат во знамето на последниот монарх од кралството Мерина, кралицата Ранавалона III. Тие бои можат да укажат на етничкото потекло на староседелците од Мадагаскар во Југоисточна Азија, и се делат со знамето на Индонезија. Зелената е боја на Хова (средна класа во Кралството Мерина).
1 Поврзано
* Мадагаскар
* Грб на Мадагаскар
Дејвид Хоџес

Дејвид Хоџес (анг. ''David Hodges''; р 5 декември 1978) е текстописец, продуцент, композитор, вокалист и клавијатурист од Литл Рок, Арканзас. Тој е најдобро познат како член на бендот Evanescence, кој го напуштил во 2002 година. Тој исто така бил дел од бендовите Trading Yesterday, The Age of Information, Avox, и се појавил како соло музичар. Тој моментално се наоѓа во Лос Анџелес, каде е фокусиран на неговата работа како текстописец и продуцент.
Анови (Србиново)

Анови — археолошко наоѓалиште во гостиварското село Србиново. Претставува средновековна црква и некропола. Се наоѓа на околу 4 км југозападно од селото, во непосредната близина на фудбалското игралиште, на синорот со селото Падалиште, каде се гледаат темели од објект граден од кршен камен во сувоѕидица, а во непосредната близина има и големи камени плочи од гробни конструкции со насоченост исток-запад.
1 Поврзано
*Баловско Маало — доцноантичка некропола;
*Ѕвездино Кале — утврдена населба од римско и доцноантичко време;
*Самоков — средновековна рударска населба;
*Црква — средновековна црква и некропола;
Знаме на Маврициус

Знамето на Маврициус е донесено по независноста, 12 март 1968 година. Знамето се состои од четири хоризонтални ленти со еднаква широчина, во црвена, сина, жолта, и зелена боја. Знамето било направено на 9 јануари 1968 година.
Цивилното знаме (за приватни возила) и владиното знаме (за државни возила) се црвено и сино знаме, односно, каде секое го има грбот на Маврициус.
Поморското знаме (кое се користи од страна на крајбрежната патрола) е со необичен дизајн кој се состои од црвени, бели и сини вертикални ленти од нееднаква широчина, и во центарот има сидро.
1 Значење на боите
Знамето на Маврициус ги содржи црвената, сината, жолтата и зелената боја што претставуваат:
* црвената боја: го претставува дрвото „Субербе Фламбојат“ дрвото во Маврициус.
* сината боја: го претставува Индискиот Океан, во кој Маврициус е сместен.
* жолтата боја: ја претставува новата светлина на независноста кое сјае над островот како златно зајдисонце.
* зелената: ја претставува бујната вегетација на островот.
2 Историски знамиња на Маврициус
3 Поврзано
* Маврициус
* Грб на Маврициус
Ена Веко

Ена Веко (родена во како Елена Домазетовска) — македонска рап пејачка, најмногу популарна во 1990-тите години. Автор на нејзините песни песни е нејзиниот стрико, реномираниот македонски музичар Тоше Поп Симонов, со кој по раскинувањето на соработката заминува на студии во Сиднеј, Австралија и таму останува да живее. Издала само еден албум, но сите нејзини песни биле хитови во тоа време. Најпознати се ''Царевата ќерка, До кога вака?, Келнерот, Љубомора, Мачо мен, Не приоѓај ми, Во чија си прегратка?, Земјани луѓе и др''. Позната била и со дуетите со групата „Легенда“, со песната ''Признавам, не признавам'' и настапот на фолк-фестивалот Цветници 93, во комбинација со Мирко Митревски и групата „Академци“, во темата ''Си заљубив раперка''.
1 Дискографија
*''Бубачки и градски ѕверки''
Знаме на Малави

Знамето на Малави било усвоено на 6 јули 1964 година и повторно вратено на 28 мај 2012 година. Црвеното сонце што изгрева ја претставува зората на надеж и слобода на африканскиот континент (кога знамето било создадено, повеќе земји во Африка сакале да добијат независност од Европа). Црната боја го претставува староседелското населениe на континентот , црвената боја ја симболизира крвта што се пролеала во нивните битки, а зелената боја ја означува природата. Знамето личи на пан-африканското знаме дизајнирано од страна на Маркус Гарвеј во Асоцијацијата за подобар живот на црнците, каде што биле црвената и црната со заменети места и црвено сонце што изгрева. Знамето, исто така личи на знамето на сега веќе непостоечката Република Бијафра.
1 Знамето на Малави од 1964 до 2010
било усвоено на 29 јули 2010 година, откако Демократската прогресивна партија на власт го предложила новото знаме. Променети се вертикалните ленти (сега црвена, сина и зелена боја) коишто порано биле по редослед црна, црвена и зелена. На поранешното знаме на Малави можело да се забележи изгревање на црвено сонце, кое сега е заменето со цело бело сонце што го означува економскиот прогрес на државата откако стана независна. Знамето било одобрено на 29 јули 2010, од страна на претседателот на Малави, Бингу ва Мутарика. На 28 мај 2012 година новото знаме било тргнато од употреба.
2 Поврзано
* Малави
* Грб на Малави
Баловско Маало

Баловско Маало или Црквиште — археолошко наоѓалиште во гостиварското село Србиново. Претставува доцноантичка некропола. Се наоѓа на југоисточниот дел од селото, во приватен двор, каде во 1984 година на длабочина од 1,5 м е откриен гроб граден од тегули на две води. И во околните дворови при поголеми земјени работи се наоѓани гробови.
1 Поврзано
*Анови — средновековна црква и некропола;
*Ѕвездино Кале — утврдена населба од римско и доцноантичко време;
*Самоков — средновековна рударска населба;
*Црква — средновековна црква и некропола;
Ѕвездино Кале (Србиново)

Ѕвездино Кале — археолошко наоѓалиште во гостиварското село Србиново. Претставува утврдена населба од доцноантичко и римско време.
1 Поврзано
*Анови — средновековна црква и некропола;
*Баловско Маало — некропола од доцноантичко време;
*Самоков — средновековна рударска населба;
*Црква — средновековна црква и некропола;
Црква (Србиново)

Црква или Брењево — археолошко наоѓалиште во гостиварското село Србиново. Претставува средновековна црква и некропола. Се наоѓа на околу 4 км северно од селото, каде се гледа грамада од кршен камен, а во непосредната близина и големи камени плочи од гробни конструкции со насоченост исток-запад.
1 Поврзано
*Баловско Маало — доцноантичка некропола;
*Ѕвездино Кале — утврдена населба од римско и доцноантичко време;
*Самоков — средновековна рударска населба;
*Анови — средновековна црква и некропола;
Самоков (Србиново)

Самоков — археолошко наоѓалиште во гостиварското село Србиново. Претставува средновековна рударска населба. Се наоѓа на 3,3 км западно од селото, во непосредната близина на утоката на Падалишка во Србиновска Река, во подножјето на Ѓоновичко Кале, каде се среќава згура од топена железна руда, како и грамади од кршен камен, покривни ќерамиди и остатоци од интензивна обработка на железна руда. Топонимот упатува на ковачница.
1 Поврзано
*Баловско Маало — доцноантичка некропола;
*Ѕвездино Кале — утврдена населба од римско и доцноантичко време;
*Анови — средновековна црква и некропола;
*Црква — средновековна црква и некропола;
Русино (Сушица)

Русино — археолошко наоѓалиште во гостиварското село Сушица. Претставува средновековна црква инекропола. Се наоѓа на синорот на атарите на селата Сушица и Симница, покрај патот Гостивар-Церово, каде на голема зарамнета површина се гледаат грамади од градежен камен, а во непосредната близина на изворот и камени плочи од гробни конструкции со насоченост исток-запад.
1 Поврзано
*Сушица;
Пеклиште (Трново)

Пеклиште — археолошко наоѓалиште во гостиварското село Трново. Претставува средновековна населба и некропола. Се наоѓа на околу 3 км североисточно од селото, каде се гледаат грамади од кршен камен и големи камени плочи од гробни конструкции.
1 Поврзано
*Трново;
Кале (Равен)

Кале — археолошко наоѓалиште во гостиварското село Равен. Претставува утврдена населба и некропола од доцноантичкото време и средновековна некропола. Се наоѓа на околу 1 км западно од селото, на висок рид со зарамнето плато, каде се гледаат ѕидови од бедемот на тврдината, градени од кршен камен и варов малтер, дебели и до 2 м. Надворешниот појас на тврдината е исто така граден од кршен камен и варов малтер, а дебелината на овие ѕидови е до 0,60 м. Во подножјето на тврдината, спрема Јеловичка Река се откриени траги од населба -градби изведувани од кршен камен и варов малтер, а по површината се среќаваат фрагменти од керамички садови, питоси. Најдени се и повеќе монети од Валентијан и Јустинијан. Северозападно од тврдината се откриени остатоци -гробови од доцноантичка некропола, а над неа, во горните слоеви, има гробови од словенска некропола кои се градени од камени плочи -тип циста.
1 Поврзано
*Равен
Знаме на Коморите

Знамето на Коморите беше дизајнирано во 2001 година и официјално усвоено на 7 јануари 2002 година. На знамето има полумесечина и четири ѕвезди, што многу беа разместувани низ знамето во текот на независноста на Коморите.
1 Дизајн
Дизајнот на знамето се состои од бела полумесечина со четири бели ѕвезди во внатрешноста на зелен триаголник. На знамето исто така има четири ленти, кои ги претставуваат четирите острови на нацијата: жолтата е за Мохели, белата лента е за Мајоте, црвено е за Анјоуан, и сината лента е за Гранде Коморе. Ѕвездата и полумесечината го претставуваат исламот што воедно е и официјална вера во Коморите.
2 Поранешните знамиња на Коморите
3 Поврзано
* Комори
* Грб на Коморите
Стероид

Стероидот е вид на органско соединение кое содржи специфичен распоред на четири циклоалкански прстени поврзани еден за друг. Примери за стероиди се холестеролот, половите хормони естрадиол и тестостерон, антиинфламаторниот лек дексаметазон и многу други.
Цветак зановетак (албум)

„Цветак зановетак“ е првиот музички албум на српската пејачка Светлана Ражнатовиќ - Цеца, тогаш Величкович. Албумот е издаден во 1988 година.
1 Песни на албумот
На албумот се наоѓаат следниве песни:
# „Цветак зановетак“
# „Желим те у младости“
# „Ђачки споменари“
# „Велико срце“
# „Куда журиш“
# „Очима те пијем“
# „Детелина са четири листа“
# „Ето, ето прође лето“
# „Ја тебе хоћу“
Пустите ме да га видим (албум)

То Мики или Пустите ме да га видим е трет албум на српската пејачка Светлана Ражнатовиќ - Цеца, тогаш Величковиќ. Албумот е издаден во 1990 година.
1 Песни на албумот
На албумот се наоѓаат следниве песни:
# "То, Мики"
# "Пустите ме да га видим" (Цеца је сама написала текст и музику за ову песму)
# "Ципелице"
# "Лако је теби"
# "Другарице проклетнице"
# "Све у своје време"
# "Не дај ме"
# "Ех, тешко мени"
# "Од главе до пете"
Бабарога (албум)

Бабарога е четвртиот албум по ред на српската пејачка Светлана Ражнатовиќ - Цеца. Издаден е во 1991 година.
На албумот се наоѓаат следните песни:
# „Бабарога“
# „Волим те“
# „Избриши ветре његов траг“
# „Хеј, вршњаци“
# „Сто пут сам се заклела“
# „Да си некад до бола волео“
# „Не куни мајко“
# „Бивши“
# „Мокра трава“
Лудо срце (албум)

Лудо срце е вториот музички албум на српската пејачка Светлана Ражнатовиќ - Цеца, издаден во 1989 година, веднаш по нејзиниот хит албум „Цветак Занометак“.
На албумот се наоѓаат следниве песни:
#''Лудо срце''#''Лепотан''#''Буди дечко мој''#''Грешка''#''Забранићу срцу да те воли''#''Дођи''#''Хеј, љубави, љубави''#''Од главе до пете ''
Шта је то у твојим венама (албум)

Шта је то у твојим венама е петтиот по ред албум на српската пејачка Светлана Ражнатовиќ - Цеца, издаден во 1993 година.
Список на песните коишто се наоѓаат на албумот:
#''Шта је то у твојим венама''#''Попиј ме као лек''#''Опрости ми сузе''#''Жарила сам жар''#''Устани, буди се''#''Што сам тако забораван''#''Заборави''#''Месец, небо, звездице''#''Кукавица''
Ја још спавам у твојој мајици (албум)

Ја још спавам у твојој мајци е шести албум на српската пејачка Светлана Ражнатовиќ - Цеца. Издаден е во 1994 година.
Список на песните во албумот:
#''Ја још спавам''#''Девојко вештице''#''Ваздух који дишем''#''Волела сам те''#''Не рачунај на мене''#''Нећу да будем као машина''#''Ко некад у осам''#''Куда иду остављене девојке''
ITunes Festival: London 2010 (Florence and the Machine EP)

''ITunes Festival: London 2010'' е EP албум во живо од инди поп бендот Florence and the Machine. Албумот е снимен на iTunes Festival во јули 2010 година во Лондон. Подоцна е издаден во iTunes Store на 21 јули 2010.
1 Наводи
Црква „Св. Кирил и Методиј“ - Велес

„Свети Кирил и Методиј“ — соборна црква во центарот на Велес, во состав на Повардарската епархија на Македонската православна црква.
Се наоѓа во строгиот центар на градот, веднаш до гимназијата „Кочо Рацин“ во Младинскиот парк. Изградбата е започната во 2006 година сè уште е во тек, односно во завршната фаза. Според изгледот црквата Свети Кирил и Методиј во Велес е изградена по примерот на црквата „Света Богородица“ во с. Калишта, Струшко. Црквата ќе зафаќа површина од 500 м<sup>2</sup>.
1 Галерија
Drumming Song

"Drumming Song" е четвртиот сингл од албумот ''Lungs'' на инди поп групата, Florence and the Machine. Песната е издадена преку издавачката куќа Island Records на 13 септември, 2009 година во Обединетото Кралство. Песната е исто така вториот сингл на бендот, кој се наоѓа во A-списокот на BBC Radio 1. B-страна на овој сингл е демо верзијата на песната "Falling" која се појавува само во едно издание на албумот ''Lungs''. Иако песната нема голем комерцијален успех како другите синглови на бендот, таа е омилена меѓу обожавателите за време на концертите.
Синглот е номиниран за "Најдобро Музичко Видео" на Q Awards.
1 Наводи
Уреа

Уреа или карбамид е органско соединение со хемиска формула (NH<sub>2</sub>)<sub>2</sub>CO. Нашироко се користи како ѓубриво.
1 Историја
Во 1828 г. германскиот хемичар Фридрих Велер добил уреа од сребро изоцијанат делувајќи со амониум хлорид.
: AgNCO + NH<sub>4</sub>Cl → (NH<sub>2</sub>)<sub>2</sub>CO + AgCl
Тоа било првпат да се добие органско соединение по синтетски пат, од неоргански соединенија, без притоа да бидат вклучени живи организми.
2 Поврзано
* Моч
* Циклус на урејата
Виктор Виноградов

Виктор Владимирович Виноградов (12.01.1895 – 04.10.1969, Москва) - руски јазичар и филолог кој претседавал со Советот за лингвистика по Втората светска војна.
1 Живот
Учители на Виноградов во Институтот за историја и филологија биле Лев Шерба и Алексиј Шахматов, но идеите на Чарлс Бели имале најголемо влијание врз него.
Тој станал познат како научник на руската литература, испитувајќи го стилот и јазикот на руските класични писатели, вклучувајќи го Александар Пушкин, Николај Гогољ, Михаил Лермонтов и Ана Ахматова. Во 1926 година тој се ожени со Надежда Малишева (1897-1990), професорка по пеење.
Од јазичаричка гледна точка, Виноградов се смета како добар критичар на руските формалисти, од кои со многумина бил пријател. По преселувањето од Ленинград во Москва во 1929 година, тој бил вмешан во ,,славистичкиот заговор“ и протеран во Вијатка во 1934 година. Две години подоцна му било дозволено да се приближи некако до главниот град, во Можајск, но бил прогонет во Сибир по инвазијата на Хитлер на Русија во 1941 година.
Откако Сталин слушнал за дејствувањето на Јазичаричкиот сојуз на чело со Николас Мар и неговите следбеници, Виноградов бил назначен како директор на Институтот за лингвистика во 1950 година. Подоцна бил избран во Советската академија на науките, а се здобил и со Сталиновата награда. Овој ненадеен пресврт на судбината ги радувал властите, што било докажано со неговото учество на познатото судење на Синиавски и Даниел. Зголемувањето на моќта на Виноградов ги ставило неговите следбеници (Сергеј Ожегов и Наталија Шведова) во познатото академско школо на Лингвстичкиот совет. Институтот за руски јазик сè уште го носи неговото име.
Сибила Петлевски

Сибила Петлевски (хрватски: ''Sibila Petlevski''; , Хрватска, ) — видна хрватска писателка од македонско потекло.
1 Животопис
Петлевски е родена на година во , Хрватска како ќерка на познатиот македонски сликар Ордан Петлевски. Дипломирала компаративна книжевност и англиска литература на Филозофскиот факултет на Универзитетот во Загреб во 1988 година. Магистрирала во 1991, додека докторирала во 1996 година. Предава театрологија на Академијата за драмски уметности во Загреб. Член е на Одборот на Меѓународниот ПЕН и дописна членка е на француската поетска академија L'Académie Mallarmé. Пишува на хрватски и англиски јазик, но дел од нејзините дека се преведини и на македонски јазик. Нејзината поезија и проза се преведени на околу десет јазици. Таа настапувала на голем број меѓународни книжевни конференции. Добитник е на врвни меѓународни награда. Мажена е за Давид Газаров, виден германски пијанист и композитор од ерменско потекло.
Почесен член е наДруштво на писатели на Македонија.
2 Библиографија
Автор е на:
;поезија
*Skok s mjesta (1990.),
*Sto aleksandrijskih epigrama (1993.),
*Babylon (2000.),
*Heavy Sleepers, (2000.),
*Libitina (2002.) i
*Spojena lica (2006.)
;проза
*Francuska suita (1996.) i
*Koreografija patnje (2002.).
Арбановци (Баниште)

Арбановци — археолошко наоѓалиште во дебарското село Баниште. Претставува некропола од средниот век. Се наоѓа на стотина метри западно од селото, на една блага падина, каде се среќаваат грубо обработени камени плочи од гробни конструкции. Гробовите се од типот циста, со насоченост исток-запад.
1 Поврзано
*Краста — средновековна црква и некропола;
*Ров — средновековна некропола;
Ров (Баниште)

Ров — археолошко наоѓалиште во дебарското село Баниште. Претставува некропола од средниот век. Се наоѓа во непосредната близина на селото, на левиот брег на Банишка Река, близу до т.н. Борисова воденица, во приватна нива, каде се откриени гробови со конструкции од камени плочи - тип циста.
1 Поврзано
*Краста — средновековна црква и некропола;
*Арбановци — средновековна некропола;
Кентаур

Кентаурот или кентаврот потекнува од старогрчката митологија и за него се вели дека е суштество со глава и гради на човек, а тело и нозе на коњ.
1 Опис
Кентаурите живееле во тешко пристапни планини во Тесалија (според Хомер), во западна Аркадија, во Елида и во Ајтопија. Митологијата опишува дека кентаурот имал посебна љубов кон пијалаците, односно пиењето. Ова e поврзано со неговата дива и силна природа и го прави неговото познато престапничко однесување. Кентаурите се хранеле со месо. Тие го симболизираат мракот и мрачните сили на природата. Во подоцнежните митови, кентаурите имале рогови или крилја, а некогаш и двете.
2 Теории за потеклото
Можеби најверодостојното и најчесто верување е дека кентаурскиот мит потекнува од реакциите на оние кои за првпат гледале коњ, со јавач на него. За Ацтеките се смета тие верувале во слични митови како овој. Меѓутоа, античките грчки автори, кентаурот го опишувале како ѕвер. Кентаурите се често прикажани во сцени од битката со Лапите, кога тие се обиделе да избегаат заедно со Лапитските жени. Имено, на свадбата на Пиритој, кентаурите се обиделе да ги грабнат жените, но Нестор, Тезеј и Лапитите ги совладале и ги избркале од Тесалија. Потоа, кентаурите се повлекле на Пелопонез каде ги убил Херкул.
3 Познати кентаури
*''Хирон'': Веројатно најпознатиот кентаур е Хирон, синот на Крон и Филира, кој за разлика од останатите кентаури не бил алкохоличар. Тој бил познат по тоа што бил внимателен, грижлив, љубезен, нежен, мудар и често познат по неговите знаења во медицината. Хирон им бил учител на многу познатите грчки херои како: Ахил, Асклепиј, Херакле, Јасон, Енеј, Пелеус и Дионис. Тој бил ранет со отровна стрела и тогаш претпочитал да оди во подземниот свет, отколку меѓу боговите.*''Сагитариус (Стрелец)'': Кентаурот е познат како знакот стрелец во хороскопската шема. Човек и коњ, обединети, претставуваат физичко олицетворение на соодветното соѕвездие.
4 Кентаурите како мотив во уметноста
Овие суштества биле присутни во уметничкиот свет со векови, а подоцна во старогрчката уметност се појавиле и женски кентаури (кентауриди). На пример, познати се тимпанонот на Зевсовиот храм во Олимпија (околу 450 п.н.е.) и метопите на Партенон на кои е прикажана борбата меѓу кентаурите и Лапитите.
Краста (Баниште)

Краста — археолошко наоѓалиште во дебарското село Баниште. Претставува црква и некропола од средниот век. Се наоѓа на патот помеѓу селото Брајковци и маалото Центар, каде се гледаат урнатини од мала црква и околу нив гробови градени од камени плочи.
1 Поврзано
*Ров — средновековна некропола;
*Арбановци — средновековна некропола;
Св. Богородица (Враништа)

Св. Богородица — археолошко наоѓалиште во струшкото село Враништа. Претставува сакрален објект од средниот век. Името го добил по црквата „Св. Богородица Пречиста“ во чијшто двор се наоѓа. На местото е извршено истражување од страна на Музејот на Македонија, под раководство на Димче Коцо, и се пронајдени остатоци од средновековна црква.
1 Поврзано
* Враништа;
* Горна Црква — некропола од римско време;
* Долно Ливаѓе — населба од неолитско време;
* Кортиниче — населба од римско време;
* Ливатче — населба од неолитско и бронзено време;
* Кралој Загони — населба од неолитско време;
* Св. Атанасија — црква и гробишта од средниот век;
* Црквени Ливади — населба од неолитско и бакарно време;
* Шумски Ливади — населба од неолитско и бакарно време.
Св. Атанасија (Враништа)

Св. Атанасија — археолошко наоѓалиште во близина на струшкото село Враништа. Претставува црква и гробишта од доцниот среден век. Се наоѓа на околу 1 км западно од селото, на педесетина метри од стариот пат од Струга за Дебар, каде се гледаат темели од поголем сакрален објект. При обработувањето на земјата, мештаните откриле ѕидови градени од кршен камен и варов малтер. Во непосредна близина се откриени и камени плочи од гробни конструкции.
1 Поврзано
* Враништа;
* Горна Црква — некропола од римско време;
* Долно Ливаѓе — населба од неолитско време;
* Кортиниче — населба од римско време;
* Ливатче — населба од неолитско и бронзено време;
* Кралој Загони — населба од неолитско време;
* Св. Богородица — сакрален објект од средниот век;
* Црквени Ливади — населба од неолитско и бакарно време;
* Шумски Ливади — населба од неолитско и бакарно време.
Бегова Нива (Горно Татеши)

Бегова Нива или Ќеле — археолошко наоѓалиште во близина на струшкото село Горно Татеши. Претставува населба од доцноантичко време. Се наоѓа на околу 600 м северозападно од селото, на простор со димензии од околу 150 × 100 м, на кој денес се наоѓаат ниви. По површината на нивите се пронајдени фрагменти од тегули, имбрекси, питоси и друг градежен материјал. Според кажувањата на мештаните, при обработувањето на земјата се пронајдени и остатоци од темели на објекти.
1 Поврзано
* Горно Татеши;
* Горна Ливада — некропола од доцен среден век;
* Кале — утврдување од римско време;
* Петкова Нива — населба од доцноантичко време;
* Црква — населба од доцноантичко време;
* Штрати — населба од доцноантичко време.
Горна Ливада (Горно Татеши)

Горна Ливада — археолошко наоѓалиште во близина на струшкото село Горно Татеши. Претставува некропола од доцниот среден век. Се наоѓа на 1 км североисточно од селото, на мало зарамнето плато на кое денес се простираат ниви. На местото се забележливи камени плочи од гробни конструкции.
1 Поврзано
* Горно Татеши;
* Бегова Нива - Ќеле — населба од доцноантичко време;
* Кале — утврдување од римско време;
* Петкова Нива — населба од доцноантичко време;
* Црква — населба од доцноантичко време;
* Штрати — населба од доцноантичко време.
Шумски Ливади (Враништа)

Шумски Ливади — археолошко наоѓалиште во близина на струшкото село Враништа. Претставува населба од неолитско и бакарно време. Се наоѓа на 2 км јужно од селото, покрај старото корито на реката Шум, во расадник со јаболка, каде се среќаваат фрагменти од керамички садови, камени и коскени орудија. Наодите се чуваат во Народниот музеј во Струга и во Заводот и музеј во Охрид.
1 Поврзано
* Враништа;
* Горна Црква — некропола од римско време;
* Долно Ливаѓе — населба од неолитско време;
* Кортиниче — населба од римско време;
* Ливатче — населба од неолитско и бронзено време;
* Кралој Загони — населба од неолитско време;
* Св. Атанасија — црква и гробишта од средниот век;
* Св. Богородица — сакрален објект од средниот век;
* Црквени Ливади — населба од неолитско и бакарно време.
Фатална љубав (албум)

„Фатална љубав“ е седми по ред албум на српската пејачка Светлана Ражнатовиќ - Цеца. Издаден во 1995 година.
Список на песните на албумот:
#''Није монотонија''#''Злато срећан пут''#''Знам''#''Иди док си млад''#''Волела сам волела''#''Шта још можеш да ми даш''#''Фатална љубав''#''Да ли то љубав прави од нас слабиће''#''Београд''
Штрати (Горно Татеши)

Штрати — археолошко наоѓалиште во струшкото село Горно Татеши. Претставува населба од доцноантичко време. Се наоѓа на околу 500 м јужно од училиштето во селото, на простор со површина од 200 × 100 м на кој денес се простираат ниви. Според информација добиена од Народниот музеј во Струга, од ова наоѓалиште потекнуваат мермерна база од столб и профилиран камен, кои се наоѓаат во селските гробишта.
1 Поврзано
* Горно Татеши;
* Бегова Нива - Ќеле — населба од доцноантичко време;
* Горна Ливада — некропола од доцен среден век;
* Кале — утврдување од римско време;
* Петкова Нива — населба од доцноантичко време;
* Црква — населба од доцноантичко време.
Петкова Нива (Горно Татеши)

Петкова Нива — археолошко наоѓалиште во близина на струшкото село Горно Татеши. Претставува населба од доцноантичко време. Се наоѓа на околу 800 м северозападно од селото, на просто кој зафаќа површина од околу 200 м<sup>2</sup>. На местото се среќаваат фрагменти од керамички садови, питоси, тегули, имбрекси и друг градежен материјал.
1 Поврзано
* Горно Татеши;
* Бегова Нива - Ќеле — населба од доцноантичко време;
* Горна Ливада — некропола од доцен среден век;
* Кале — утврдување од римско време;
* Црква — населба од доцноантичко време;
* Штрати — населба од доцноантичко време.
Црква (Горно Татеши)

Црква — археолошко наоѓалиште во близина на струшкото село Горно Татеши. Претставува населба од доцноантичко време. Се наоѓа на околу 1.500 м северно од селото, на простор со димензии од околу 200 × 100 м, на повисока тераса со зарамнето плато која доминира над околниот терен. На местото, на кое денес се наоѓаат ниви, се среќаваат фрагменти од керамички садови, тегули, имбрекси и друг градежен материјал. При обработувањето на земјата се откриени темели од објекти градени од кршен камен и варов малтер.
1 Поврзано
* Горно Татеши;
* Бегова Нива - Ќеле — населба од доцноантичко време;
* Горна Ливада — некропола од доцен среден век;
* Кале — утврдување од римско време;
* Петкова Нива — населба од доцноантичко време;
* Штрати — населба од доцноантичко време.